Bashquir

Lo bashquir es una lenga turquesa parlada en Russia.

 Localisacion 
Lo bashquir es la lenga oficiala de la republica de Bashquiria, en Russia. De minoritats importantas parlan la lenga dins los oblastes russes vesins, per exemple de Korgan, Cheliabinsk, Saratov, OrenborgIuldashev 1997, p. 206..

 Classificacion e dialèctes 
Lo bashquir fa partida de las lengas quipchac, una branca de las lengas turquesas. Es particularament pròche del tatar. La diferéncia entre las doas lengas se tròba subretot dins lo sistèma consonanticBerta 2006, p. 284.:
tatar [s], a l'iniciala e a l'intervocalica dona bashquir [h], en finala ven [θ]; exemples: tatar saban « araire », bashquir haban, tatar siksän « ochanta », bashquir hikhän, tatar tuqsan « nonanta », bashquir tuqhan, tatar tös « color », bashquir töθ
tatar [t͡ʃ] es en bashquir [s]; exemples: tatar ač- « dobrir », bashquir as-, tatar öč « tres », bashquir ös
tatar [z] ven en bashquir [ð]; exemples: tatar süz « mot », bashquir hüð, tatar qïz « filha », bashquir qïð

 Escritura 
Lo bashquir es vengut una lenga literària dins las annadas 1920, al periòde sovietic, mentre qu'avant aquest temps lo tatar èra utilizat per los bashquirs.

 Referéncias 

 Fonts 
  Árpád Berta, 2006, Tatar and Bashkir, dins Lars Johanson, Éva Á. Csató (eds.), The Turkic languages, p. 283-300, Routledge language family descriptions series, Londres, Taylor & Francis.
  A. A. Iuldashev, 1997, bashkirskiy iazyk, dins E. R. Tenishev (ed.), Iazyki Mira - tyurkskie iazyki, p. 206-216, Moscòu, Indrik.

Categoria:Inventari de lengas
Categoria:Lenga turquesa
Categoria:Lenga de Russia